長者及合資格殘疾人士公共交通票價優惠計劃（英文：Public Transport Fare Concession Scheme for the Elderly and Eligible Persons with Disabilities），俗稱2蚊搭車同埋2蚊搭船，係香港政府勞工及福利局津貼港鐵、專營巴士公司、渡輪公司同專線小巴公司嘅大部份路線，等佢哋畀65歲或以上老人家同合資格殘疾人士畀2蚊港紙就可以搭一程車或者船。呢個計劃喺2012年6月28號開始陸續推行。